|  |
| --- |
| Қазақстан Республикасы  Білім және ғылым министрлігінің  «Республикалық қосымша білім  беру оқу-әдістемелік орталығы» РМҚК директорының м.а.  2017 ж. «\_\_\_» \_\_\_\_\_\_\_\_\_ № \_\_\_\_  бұйрығына 2-қосымша |

**«Рухани жаңғыру» бағдарламасын іске асыру шеңберінде**

**«Менің ғаламшарым» республикалық интернет-байқауын қашықтықтан өткізу ережесі**

**1. Жалпы ережелер**

1. Мектепке дейінгі, жалпы орта, қосымша, техникалық және кәсіптік білім беру ұйымдарының білім алушылары арасында «Рухани жаңғыру» бағдарламасын іске асыру шеңберінде «Менің ғаламшарым»республикалық интернет-байқауын (бұдан әрі - Байқау) қашықтықтан өткізу ережесі оны өткізудің мақсаты, міндеттері және тәртібін анықтайды.

2. Мақсаты:жас ұрпақтың назарын экологиялық мәселелердің өзекті сұрақтарына аударту, саналы іс-әрекетті насихаттау және балалар мен жастарда табиғатты тиімді пайдалану дағдыларын қалыптастыру.

Міндеттері:

1. Қазақстанның экологиялық міндеттерін шешуде жас ұрпақтың зияткерлік әлеуетін ашу;
2. экологиялық маңызы бар мәселелерді шешуге бағытталған ұтымды бастамалар мен жобаларды анықтау;
3. қоршаған ортаны қорғау идеяларын насихаттау, өскелең ұрпақты адамгершілік және эстетикалық тәрбиелеу.

3. Байқауды Қазақстан Республикасы Білім және ғылым министрлігінің «Республикалық қосымша білім беру оқу-әдістемелік орталығы» РМҚК өткізеді.

4. Байқауды ұйымдастырушылар әділ қазылар алқасы мен ұйымдастыру комитетінің құрамын қалыптастырады.

**2. Байқауды өткізу мерзімі мен тәртібі**

5. Байқау жұмыстары **2017 жылғы 25 желтоқсаннан 2018 жылғы 28 ақпанға** дейін **turkonkurs@bk.ru** электронды поштасына қабылданады.

**2018 жылғы 28 ақпаннан кейін** түскен байқау материалдары, сондай-ақ талаптарға сәйкес келмейтін байқау материалдары қарастырылмайды.

Байқаудың қорытындысы, жеңімпаздардың дипломы, қатысушылардың сертификаттары **2018 жылғы 14 наурызда www.ziyatker.org** сайтында орналастырылады.

6. Ұйымдастырушының байқауды өткізу мерзімін ұзартуға құқығы бар. Ұйымдастырушының шешімі бойынша байқауды өткізу мерзімін ұзарту туралы ақпаратты міндетті түрде әлеуетті қатысушыларға хабардар ете отырып, байқаудың өткізу, өзгерту туралы және қорытындыны орналастыру мерзімдері мына сілтемеде көрсетіледі: www.ziyatker.org → Республикалық шаралар → «Менің ғаламшарым» байқауы → әрі қарай.

7. Байқауға келіп түскен жұмыстар қайтарылмайды. Байқаудың ұйымдастырушылары авторды көрсете отырып, жұмысты бұқаралық ақпарат құралдарында жариялауға құқылы.

8. Байқауға қатысу үшін **1500 (бір мың бес жүз)** теңге төлемақы төленеді.

Төлемақы барлық банк немесе Қазпошта бөлімшелерінде келесі реквизиттер арқылы жүргізіледі:

ҚР БҒМ «Республикалық қосымша білім беру оқу-әдістемелік орталығы» РМҚК (резидент).

БИН 990140004733

ИИК KZ918560000005068448

БИК KCJBKZКX

Кбе 16

Төлемақы мақсатының коды: 859.

АО «Банк Центр Кредит», Астана қ.

Төлемақының мақсаты: **«Менің ғаламшарым»** байқауы. Байқауға қатысушының (жіберуші) аты-жөні, тегі міндетті түрде көрсетілуі қажет.

9. Байқауға қатысу үшін міндетті түрде келесі құжаттарды:

1. қосымшаға сәйкес 1 өтінімді;
2. сканерден өткізілген төлем туралы құжат (түбіртек немесе төлем тапсырмасын);
3. электронды түрде байқау жұмысын **turkonkurs@bk.ru** электронды поштасына жіберу қажет.

**3. Байқау талаптары**

10. Байқауға мектепке дейінгі, жалпы орта, қосымша, техникалық және кәсіптік білім беру ұйымдарының білім алушылары келесі жас санаттары бойынша қатыса алады:

6 жасқа дейін мектепке дейінгі жас санаты;

7-10 жастағы кіші жас санаты;

11-14 жастағы орта жас санаты;

15-17 жастағы жоғарғы жас санаты.

11. Байқау келесі номинациялар бойынша өткізіледі:

**«Экофото» номинациясы** – фотобайқауға:

өндірістік және энергетикалық қызметтің табиғатқа және адам өміріне жағымсыз әсерін тигізетін немесе маңызды экологиялық мәселелерді шешуге итермелейтін фотосуреттер;

Отанымыздың әдемі табиғатын, еліміздің бай флорасы мен фаунасының тіршілігі бейнеленген пейзаж, табиғат көрінісі;

экологиялық мәселелерді шешу сұрақтарымен айналысушы немесе табиғатқа қарым-қатынасты өзгертуге араласып жүрген адамдардың фотопортреттері қабылданады.

Фотобайқауға ұсынылатын фотосуреттердің түсірілім туралы ақпараты, авторлық атауы, суретте көрсетілген нысанның сипаттамасы болуы қажет.

Фотобайқауға жіберілетін фотосуреттердің саны үшеуден аспауы тиіс.

Фотосуреттер өңделген болса, өңдеулер сурет мазмұнын бұрмалауы қажет. Сапасы нашар, жеткіліксіз дәрежедегі фотосуреттер байқауға қабылданбайды және қарастырылмайды.

Байқау жұмыстары (фотосуреттер) JPEG форматында электронды немесе сканерленген түрде жіберіледі. Әрбір фотосуреттің мөлшері 1,5 Мб тан аспауы қажет.

**«Өмір сүр. Сүй. Жаса»** **номинациясы -** аталған тақырып бойынша суреттер қабылданады.Суреттер кез келген материалда (ватман, картон, кенеп және т.б) және түрлі сурет салу техникаларында (майлы бояулар, акварель, гуашь, қарындаш, түрлі-түсті қарындаш және т.б.) болуы тиіс. Байқауға ұсынылатын жұмыстар сканерленіп немесе суретке түсіріліп, JPEG форматында электронды түрде жіберіледі.

**«Хэнд-мэйд – өз қолыңмен жасалған таңғажайыптар» номинациясы.** Байқауға қатысу үшін қатысушы табиғат тақырыбына сәйкес келетін, кез келген техникада және материалдан жасалған өз жұмысын жібереді. Байқауға ұсынылатын жұмыстар сканерленіп немесе жұмысты істеу барысындағы әр кезең (қалай бастап жатқандығы, аяқтаған кезі) суретке (4 дана) түсіріліп, JPEG форматында электронды түрде жіберіледі.

**«Экологиялық плакат» номинациясы –** табиғи және көгалдандырылған аумақтарда (саябақтар, алаңдар, бақтар, тұрғын үй аулаларында және т.б.) кең таралған бұзушылықтарды жоюға бағытталған ерекше және позитивті формада жасалынған жұмыстар қабылданады.Байқауға ұсынылатын жұмыстар сканерленіп немесе суретке түсіріліп, JPEG форматында электронды түрде жіберіледі.

**12. Байқау жұмыстарын бағалау өлшемдері:**

**байқаудың тақырыбына және номинациясына сәйкестігі;**

**жұмыстың сапалы және шебер орындалуы;**

**ойдың түпнұсқалығы;**

**жұмыстың көркемдік деңгейі; шығармашылық деңгейдің автордың жас ерекшелігіне сәйкестігі;**

**тақырыптың шығармашылық ойы және толық ашылуы.**

13. Байқауда бір қатысушы бір номинация немесе бірнеше номинацияға қатыса алады. Әр номинацияға әр қатысушыдан бір ғана жұмыс қабылданады. Әр номинация бойынша әр жеке жұмыс үшін төлемақы қабылданады.

14. Байқау жұмысының титул парағында көрсетіледі:

облыс, аудан (қала), ауыл;

білім беру ұйымының аталуы;

байқау, номинация, жұмыс аталуы;

автордың аты-жөні;

қатысушының жасы;

e-mail, байланыс мәліметтері;

жетекшінің аты-жөні, тегі;

жетекшінің лауазымы және жұмыс орны.

15. Интернет желісінен алынған және өзге авторлардың материалдарын қолдануға тыйым салынады. Байқау жұмыстары бұрын ешқандай интернет желісінде жарияланбаған болуы тиіс.

**4. Байқаудың қорытындысын шығару және жеңімпаздарды марапаттау**

16. Әділқазы мүшелері номинациялар бойынша байқаудың жеңімпаздарын анықтайды.

17. Байқау жеңімпаздары І, ІІ, ІІІ дәрежедегі дипломдармен, байқау жеңімпаздарының жетекшілері алғыс хатпен марапатталады, орынға ілікпеген қатысушыларға сертификаттар беріледі.

Байқау жеңімпаздарына дипломдардың, олардың жетекшілеріне алғыс хаттардың және қатысушыларға сертификаттардың электронды нұсқалары **www.ziyatker.org** сайтында мына сілтеме <http://www.ziyatker.org/#!-/c10hg> бойынша автоматты түрде жүктеу мүмкіндігімен орналастырылады.

Анықтама телефондары: **8(7172)249308** (**«Менің ғаламшарым»** байқауы).

Диплом, сертификаттардың онлайн нұсқасын жүктеу үлгісі [www.ziyatker.org](http://www.ziyatker.org) →Республикалық шаралар→ **«Менің ғаламшарым»** байқауы → жалғасы.

Қатысушы балаларға арналған ғылыми-танымдық [www.ziyatker.org](http://www.ziyatker.org/)  сайтында, «Жас саяхатшы» қауымдастығына («ВКонтакте» әлеуметтік желісі арқылы) тіркелуі тиіс. (Мына сілтеме бойынша  <https://vk.com/puteshestvennikkz>).

1- қосымша

**Байқау қатысушысының өтінімі**

|  |  |  |  |  |  |  |
| --- | --- | --- | --- | --- | --- | --- |
| Қатысушының Т.А:Ә. | Жасы | Облысы, ауданы, елді-мекені,білім беру ұйымының аталуы, сыныбы, курсы | Байқаудың аталуы, номинациясы тақырыбы | Байланыс мәліметтері (ұялы телефоны, эл. поштасы) | Жетекшісінің толық аты-жөні, жұмыс орны, лауазымы | Жетекшісінің байланыс мәліметтері (ұялы телефоны, эл. поштасы) |
| 1 | 2 | 3 | 4 | 5 | 6 | 7 |
| Муслимова Жадыра Өмірзаққызы | 10 | Оңтүстік Қазақстан облысы, Шымкент қаласы, Шарбақты ауданы, Шарбақты ауылы, № 1 мектеп, 4-сынып | «Менің ғаламшарым» байқауы,  «» номинациясы | Ата-аналардың байланыс нөмірлері көрсетелуі мүмкін. | Петрова Нина Ивановна, № 1 мектептің бастауыш сынып мұғалімі | Тел:  Эл. Почта: |

2-қосымша

**Титул парағын толтыру үлгісі**

|  |
| --- |
| Қазақстан Республикасы Білім және ғылым министрлігінің «Республикалық қосымша білім беру оқу-әдістемелік орталығы» РМҚК  «Менің ғаламшарым» республикалық интернет-байқауы  «» номинациясы  Тақырыбы:  Жұмыстың авторы: Муслимова Жадыра Өмірзаққызы  Білім беру ұйымының мекенжайы: Павлодар облысы, Шарбақты ауданы, Шарбақты ауылы  № 1 мектеп, 9-сынып  Жетекшісі: Петрова Нина Ивановна  2018 жыл |